《喜静》
明代·钟芳

市不与嚣期，嚣然挠灵君。离嚣即清旷，跬步生兰薰。

小沼尚之即，微波何粼粼。须臾阒天籁，瑶光漾高旻。

悠然十亩间，平堤环翠筠。柴扉不须扃，境僻无车尘。

居闲泰宇定，守寂神理存。万象在目前，默会天地根。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。